133 skadet og to døde i eksplosjon i Tyrkia
Minst 25 av de 133 personene er alvorlig skadet. Det melder landets helsemyndigheter. Tusenvis av mennesker var samlet for å høre partileder Selahattin Demirtas tale, og eksplosjonen inntraff rett før han skulle gå på talerstolen fredag kveld, melder NTB. Søndag holder Tyrkia valg på ny nasjonalforsamling, og det kurdiske partiet håper på å få inn flere representanter. Det ble først meldt at eksplosjonen var forårsaket av en elektrisk feil i en transformator, men Tyrkias energiminister, Taner Yildiz, avviser dette.Nordmannen Erling Folkvord, som er en tidligere stortingspolitiker, var 50 meter unna eksplosjonsstedet. Han følger det tyrkiske valget for gruppa Solidaritet med Kurdistan. – Jeg har opplevd mye, så jeg prøvde å holde hodet kaldt. Men det var ubehagelig, og jeg ble redd. Jeg merket eksplosjonen godt, sier Folkvord til VG. Han forklarer videre at han mener det ble brukt tåregass eller pepperspray både før og etter eksplosjonen. Folkvord er overbevist om at eksplosjonen ikke var forårsaket elektriske problemer. – Jeg vet ikke hvor det kom fra, men det var ubehagelig, og det svidde i øynene mine og til de rundt meg. Dette er forferdelig. For meg er det helt tydelig at det er noen som vil skape trøbbel for det partiet som er den farligste trusselen mot president Erdoğans parti AKP på søndag, sier Folkvord. Det var bland detta folkhav som två stora explosioner inträffade i Diyarbakir. Är så ledsen dödsbuden kommer öka :( http://t.co/HWoY4wZnZ0 — Evin Cetin (@EvinCetin)05.06.15, 08:45Også den svenske politikeren Evin Cetin var til stede på valgmøtet, melder Aftonbladet. Hun sier at det eksploderte to ganger rett før Demirtas skulle snakke. – Det er en direkte trussel mot partiet fordi man ikke vil at det skal komme inn i nasjonalforsamlingen, sier hun til nyhetsbyrået TT.
Minst 133 personer er skadet og to drepte i en eksplosjon under et valgmøte for det prokurdiske partiet HDP i Tyrkia.